Buat 1 alinea dalam bahasa Betawi dengan unsur naratif.

Nama guah Cinta. Guah adalah sêorang mahasiswi Psikologi di salah atu unipêrsitas di Yogyakarta. Rasa pênasaran nyang ngêgêbu-gêbu ngêdorong guah milu banyak organisasi di luar pakultas. Di tingkat unipêrsitas, guah bêgabung dêngan pèrs mahasiswa nyang ngênalin guah kêpada orang-orang kritis ama bêrbakat nyang ngêmilikin pandangan ora tuman têntang Indonèsia. Guah go miluin bêbêrapah komunitas sukarèlawan di luar kampus. Sangking sêringnyah guah bêgaul dêngan têmên di luar pakultas ama di luar kampus, jarang ada têmên di pakultas ama di kampus nyang bênêr-bênêr dêkêt dêngan guah. Mêski bêgonoh, guah ora opèn. Nyang pênting, wayah guah barêng mêrèka, guah ora kêabisan bahan ngobrol. Yak, onohlah salah atu kêmampuan nyang Psikologi kasih pada guah. Komunikasi nyang baèk adalah kêahlian nyang wajib dimilikin mahasiswa Psikologi, apahlagi kalo êluh têrtarik ngêjadi praktisi. Ora lucu, pan, êluh mênêng di suatu ruangan dêngan klièn karna ora tau apah nyang kudu diomongin?